এ এইচ এম খায়রুজ্জামান লিটন

এ এইচ এম খায়রুজ্জামান লিটন (জন্ম ১৪ আগস্ট ১৯৫৯) বাংলাদেশ আওয়ামী লীগের প্রেসিডিয়াম সদস্য ও রাজশাহী সিটি কর্পোরেশনের সাবেক মেয়র। খায়রুজ্জামান লিটন ১৯৫৯ সালের ১৪ আগস্ট রাজশাহী জেলার কাদিরগঞ্জে জন্মগ্রহণ করেন।খায়রুজ্জামান লিটনের পিতার নাম আবুল হাসনাত মোহাম্মদ কামারুজ্জামান এবং মাতা জাহানারা বেগম। আবুল হাসনাত বাংলাদেশের প্রথম স্বরাষ্ট্রমন্ত্রী ও বাংলাদেশের স্বাধীনতা যুদ্ধের একজন সংগঠক ছিলেন। ছয় ভাই-বোনের মধ্যে লিটন চতুর্থ এবং ভাইদের জ্যেষ্ঠ। তার দাদা আবদুল হামিদ রাজশাহী অঞ্চলে মুসলিম লীগের সভাপতি ও পূর্ব পাকিস্তান আইন সভার সদস্য (এমএলএ) হিসেবে দায়িত্ব পালন করেন। আব্দুল হামিদের পিতার নাম হাজী লাল মোহাম্মাদ দুই মেয়াদে পূর্ববঙ্গ লেজিসলেটিভ কাউন্সিলের (এমএলসি) সদস্য ছিলেন। খায়রুজ্জামান লিটন রাজশাহী কলেজিয়েট স্কুলে প্রাথমিক শিক্ষা লাভের পর ১৯৭৬ সালে রামকৃষ্ণ মিশন বিদ্যাপীঠ থেকে উচ্চ মাধ্যমিক সম্পন্ন করেন। এরপর কলকাতা বিশ্ববিদ্যালয়ের ইংরেজির বিভাগে ভর্তি হন এবং ১৯৭৯ সালে স্নাতক ডিগ্রী অর্জন করেন। এরপর ১৯৮৩ সালে রাজশাহী বিশ্ববিদ্যালয় থেকে আইন বিষয়ে স্নাতক ডিগ্রী অর্জন করেন। তিনি আইনজীবী হিসেবে কর্মজীবন শুরু করেন। ১৯৮৫ সালে তিনি বার কাউন্সিলের সদস্য হন। খায়রুজ্জামান লিটন ১৯৮৪ সালে আনুষ্ঠানিকভাবে বাংলাদেশ আওয়ামী লীগে যোগদানের মাধ্যমে রাজনীতি শুরু করেন। ১৯৯৬ সালে সপ্তম এবং ২০০১ সালে অষ্টম জাতীয় সংসদ নির্বাচনে রাজশাহী-২ (পবা-বোয়ালিয়া) আসন থেকে আওয়ামী লীগের প্রার্থী হিসেবে নির্বাচনে অংশ নিয়ে পরাজিত হন। ২০০৮ সালে তিনি রাজশাহী সিটি কর্পোরেশনের মেয়র নির্বাচিত হন এবং ২০১৩ সালের ৯ মে পর্যন্ত মেয়র ছিলেন। ২০১৮ সালের ৩০ আগস্ট পুনরায় মেয়র নির্বাচন করে জয় লাভ করেন। রাজশাহী সিটি কর্পোরেশন কর্তৃক গৃহীত "জিরো সয়েল প্রকল্প" নামক পরিবেশ রক্ষা প্রকল্পের বাস্তবায়নের কারণে ২০২০ সালে মেয়র হিসেবে "২০২০ সালের পরিবেশবান্ধব শহর " পদক এবং ২০২১ সালে "প্রধানমন্ত্রীর জাতীয় পুরস্কার-২০২১" গ্রহণ করেন। ২০২১ সালের ১৯ নভেম্বর তিনি বাংলাদেশ আওয়ামী লীগের সর্বোচ্চ নীতিনির্ধারণী কমিটি প্রেসিডিয়াম এর সদস্য হিসেবে অন্তৰ্ভুক্ত হন। ৮ আগস্ট ২০২৪ সালে অন্তর্বর্তীকালীন সরকার গঠিত হওয়ার পর, ১৯ আগস্ট দেশের ১২টি সিটি কর্পোরেশনের মেয়রকে অপসারণ করায় তিনি পদচ্যুত হন। খায়রুজ্জামান লিটন ২০০৮ সালে মেয়র নির্বাচিত হওয়ার পর সরকারি বেসরকারি অংশীদারিত্বের (পিপিপি) ভিত্তিতে রাজশাহী সিটি করপোরেশনের ৩টি বহুতল ভবন নির্মাণের কাজ দেন তার ঘনিষ্ঠদের। পরবর্তীতে এসব কাজ সম্পন্ন করতে প্রায় একযুগ লেগে যায়। রাজশাহী সিটি মেয়র এএইচএম খায়রুজ্জামান লিটনের স্ত্রী শাহীন আকতার রেনীর মালিকানাধীন প্রতিষ্ঠান উত্তরায়ণ আমানা সিটির বিরুদ্ধে অন্যের জমিতে সাইনবোর্ড টানিয়ে আবাসন প্রকল্পের নামে প্রতারণার অভিযোগ রয়েছে। এ বিষয়ে বাংলাদেশ ভোক্তা সমিতি রাজশাহী বিভাগীয় কমিশনারের কাছে একটি লিখিত অভিযোগ করে। এছাড়াও আমানা গ্রুপের বিরুদ্ধে মানি লন্ডারিংয়ের অভিযোগ রয়েছে। "আওয়ামী লীগের প্রেসিডিয়াম সদস্য হলেন মায়া-কামরুল-লিটন"। কালের কণ্ঠ। ২০২১-১১-১৯। সংগ্রহের তারিখ ২০২১-১২-০৭।  "RCC to establish university"। New Age। ২০১২-১০-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৪।  "Nagorik Committee backs Liton"। The Daily Star। সংগ্রহের তারিখ ২০১৩-০৫-১৪।  "Liton to contest in next Mayoral election"। Bangladesh Sangbad Sangstha। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৪।  "Rajshahi awarded eco-friendly city of the year"। The Business Standard (ইংরেজি ভাষায়)। ২০২০-০১-০৪। সংগ্রহের তারিখ ২০২৪-০৭-১০।  "Bangladesh's Rajshahi City Steps Up Its Climate Actions – ICLEI South Asia"। southasia.iclei.org। সংগ্রহের তারিখ ২০২৪-০৭-১০।  "তৃতীয়বারের মতো বৃক্ষরোপণে 'প্রধানমন্ত্রীর জাতীয় পুরস্কার' পাচ্ছে রাজশাহী সিটি"। Bangla Tribune। সংগ্রহের তারিখ ২০২৪-০৭-১০।  "লিটনের পদে ভারপ্রাপ্ত দায়িত্বে কামাল"। banglanews24.com। ২০২১-১১-২৭। সংগ্রহের তারিখ ২০২১-১২-০৭।  "এবার ১২ সিটির মেয়র অপসারণ"। দৈনিক কালবেলা। ১৯ আগস্ট ২০২৪। ১৯ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২৪।  "তিন বছরের কাজ শেষ হয়নি ছয় বছরেও"। দৈনিক প্রথম আলো। ২৮ ফেব্রুয়ারি ২০১৬। সংগ্রহের তারিখ ১ মে ২০২৪।  "অন্যের জমিতে সাইনবোর্ড টানিয়ে মেয়র লিটনের স্ত্রীর কোম্পানির প্রতারণা"। সংবাদ প্রতিক্ষণ। ৩০ এপ্রিল ২০২৪। ১ মে ২০২৪ তারিখে মূল থেকে আর্কাইভ করা। সংগ্রহের তারিখ ১ মে ২০২৪।  "মালিকেরা জানেন না, আবাসন কোম্পানির মানচিত্রে তাঁদের জমি"। দৈনিক প্রথম আলো। ১৫ ফেব্রুয়ারি ২০২৪। সংগ্রহের তারিখ ১ মে ২০২৪।  লাবলু, মাহবুব আলম (১১ জুন ২০২৪)। "এমএলএম'র আদলে ৮০০ কোটি টাকা সংগ্রহ, বিদেশে পাচারের নীলনকশা: কোম্পানি মালিকদের যুক্তরাজ্য দুবাই, পাকিস্তান ও ভারত কানেকশন, প্রভাবশালী নেতা, স্ত্রী ও কন্যা কোম্পানির অংশীদার"। দৈনিক যুগান্তর। সংগ্রহের তারিখ ১৩ জুন ২০২৪।  আহমেদ, রাজু (১২ জুন ২০২৪)। "দেশের টাকা কোথায় ঢালছে আমানা গ্রুপ"। দৈনিক প্রতিদিনের বাংলাদেশ। সংগ্রহের তারিখ ১৩ জুন ২০২৪।